รอบเดือนหมดตั้งแต่ประมาณวันที่13 มีเพศสัมพันธ์วันที่22.ไม่ได้ใส่ถุง หลั่งนอก พอมีอะไรกันเสร็จเลือดออกค่ะ เสี่ยงท้องไมค่ะ
สวัสดีค่ะ หากประจำเดือนหมดตั้งแต่วันที่ 13 พ.ย. การมีเพศสัมพันธ์ในวันที่ 22 พ.ย. ก็ถือว่าไม่ใช่ระยะปลอดภัย และโอกาสที่จะตั้งครรภ์นั้นก็จะมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%สำหรับเลือดที่ออกหลังจากมีเพศสัมพันธ์ อาจเป็นเลือดที่เกิดจากการฉีกขาดของเยื่อบุช่องคลอด จากการมีเพศสัมพันธ์ที่รุนแรง หรือใช้ท่าทางพิศดารได้ หรืออาจเป็นเลือดออกช่วงไข่ตกก็ได้ ทั้งนี้ หากเป็นหญิงวัยกลางคน ก็อาจเกิดจากโรคต่างๆ ได้ เช่น มีติ่งเนื้อที่ปากมดลูก มะเร็งปากมดลูก เป็นต้น แต่หากเป็นวัยรุ่นอยู่ก็ไม่น่าเกิดจากการมีโรคค่ะแนะนำให้สังเกตเลือดที่ออกไปก่อน หากเลือดออกเพียง 1-2 วันแล้วหายไป ก็ไม่ได้อันตรายอะไร แต่ทั้งนี้ เลือดที่ออก ก็ไม่ได้เป็นอาการของการตั้งครรภ์ค่ะส่วนการที่จะทราบว่ามีการตั้งครรภ์หรือไม่นั้น ก็ควรรอดูประจำเกือนในรอบถัดไป ว่าจะมาหรือไม่ หากไม่มา ก็ควรตรวจหาการตั้งครรภ์ดูด้วยค่ะ